《述征诗 其三》
明代·赵进美

橹背指石帆，更进烟际艇。静闻广陵钟，春林悬塔影。

城郭殊绮丽，云物自清回。曲巷萦柔丝，高甍跻朝景。

娟娟柳覆陌，濛濛花垂岭。鸟飞山气佳，竹抱溪流永。

杂木鸡台荒，残霞萤苑冷。览迹感逝留，抚运发深省。

作者简介：（1619—?）明末清初山东益都人，字嶷叔，一字韫退，号清止。明崇祯十三年进士。清康熙间官至福建按察使。诗清真绝俗。有《清止阁集》。